o
Pian opit, kuinka voit hallita tunteitasi
ja elää rauhallisempaa elämää.
Olemme puhuneet jo sisäisen elämän tärkeydestä.
Meillä on siis ulkoista ja sisäistä elämää.
Maineemme ihmisten silmissä riippuu ulkoisesta käytöksestämme,
kun taas maineemme Jumalan silmissä riippuu sisäisestä käytöksestämme.
Elämme kaksoiselämää, jos sisäinen ja ulkoinen elämämme
ovat ristiriidassa.
Näytämme ihmisille toisen minämme ja Jumalalle toisen.
Voimme hallita tunteitamme, jos todella haluamme.
Raamattu opettaa, että meidän on pysyttävä levollisina ja tyyninä.
Jos emme tee niin, paholainen pääsee käyttämään meitä hyväksi.
Jos haluat voittaa paholaisen ja pysyä poissa hänen kynsistään,
sinun on pukeuduttava rauhan kenkiin,
Efesolaiskirjeen luvun 6 ohjeen mukaan.
Rauha on osa Jumalan sota-asua,
jonka saamme uudestisyntymisen yhteydessä.
Hän antaa hengellemme rauhan, ja meidän on käytettävä sitä
rauhoittaaksemme sielumme.
Kasvoin kodissa, joka oli täynnä ahdistusta ja kaaosta.
Luulin pitkään, että normaali elämä on sellaista.
Uskovan elämässä normaalin ilmapiirin tulisi kuitenkin olla
täynnä rauhaa, koska taivaassakin vallitsee rauhan ilmapiiri.
Rauhan tulisi olla meille normaalia.
Oma elämäni oli ollut niin täynnä kaaosta, että pitkästyin,
kun vihdoin sain alkaa kokea Jumalan rauhaa.
Sitä kesti monta kuukautta.
Olin todellakin pitkästynyt.
En tiennyt, mitä minun oli tehtävä.
En voinut stressata mistään. En voinut suuttua.
En voinut turhautua. Mitä minun oikein odotettiin tekevän?
Rauhasta pitää oppia pitämään.
Nyt nautin rauhasta niin paljon, etten voi kestää kaaosta
ja turhautumista.
Haluan siitä heti eroon.
Paholainen virittää sinulle ansoja, jotta suuttuisit.
Hän yrittää napata sinut.
Hän on seurannut käyttäytymistämme hyvin tarkasti,
joten hän kyllä tietää, mikä kenenkin kohdalla toimii.
Kuinka moni teistä stressaantuu kiireisestä elämästä?
Kuinka moni menettää kiireessä rauhansa?
Tähän tepsii vain yksi keino.
Nouse ylös aikaisemmin ja suunnittele paremmin.
Tee joitain asioita etukäteen. Älä jätä askareita viime tippaan.
Järjestä elämäsi paremmin, niin saat rauhan.
Minäkin moitin paholaista, kunnes olin käyttänyt jo kaikki moitteet.
Kun minusta tuli opettaja, sain selville,
että voin nuhdella paholaista.
Minun piti nuhdella häntä Jeesuksen nimessä ja torjua hänet.
Silloin 30 vuotta sitten harrastimme nuhtelua
ja ajoimme pahoja henkiä ulos joka ovennupista.
Kuka teistä muistaa tuon ajanjakson?
Nuhtelin paholaista oikein vihaisesti.
Viimein kyllästyin koko hommaan.
Totesin Jumalalle, että tämähän ei toimi.
Lue Raamattuasi.
Jumalan valtakunta ei ole syömistä eikä juomista,
vaan vanhurskautta, rauhaa ja iloa Pyhässä Hengessä.
En välitä siitä, oletko rikas tai menestynyt.
Jos sinulla ei ole vanhurskautta, rauhaa eikä iloa,
et elä valtakunnan elämää.
Niin monet kristityt elävät jatkuvasti tuomion alla.
He eivät elä vanhurskaudessa, eikä heillä ole rauhaa eikä iloa.
Sellainen elämä ei ole Jumalan tahdon mukaista.
Rauha on tärkeämpää, kuin raha.
Rauha on tärkeämpää, kuin ylennys töissä.
Rauha on tärkeämpää, kuin aviopuolison löytäminen.
Tiedät, mitä tarkoitan.
Rauha on tärkeämpää, kuin uuden auton hankkiminen.
Joskus yritän vakuuttaa sinkkuja siitä, ettei heidän elämänsä
ole niin huonoa.
Sinkku voi ihan vapaasti ostella opetus-CD:itä ilman muiden lupaa.
Rakastan vaimona olemista, mutta jokaisen on opittava rakastamaan
sitä elämänvaihetta, jota sillä hetkellä elää.
Älä menetä rauhaasi.
Älä turhaudu. Käske sieluasi rauhoittumaan.
Rauhoitu, sielu.
Raamatun mukaan me istumme taivaallisissa Jeesuksen kanssa.
Käske sielua istuutumaan tuoliinsa.
Sielu saattaa heilua missä sattuu. Mieli kiihtyy ja tunteet heräävät.
Tahto pyristelee vastaan.
Sielu, ole hiljaa.
Oletko huomannut, että jotain ikävää tapahtuu usein juuri
silloin, kun olet lähdössä seurakuntaan?
Kerron teille, miksi näin on.
Avatkaa Jaakobin kirjeen 3. luku.
Paholaisella oli tapana yrittää saada minut ja Dave tappelemaan
juuri silloin, kun minun piti lähteä opettamaan.
Tiedän pastoreita, jotka eivät aja kirkkoon yhdessä perheensä kanssa.
He yrittävät välttää riitoja.
Paholaisella on tähän syy.
Jaakobin kirje, 3:18.
Vanhurskauden hedelmä kylvetään rauhassa rauhan tekijöille.
Tarkastellaanpa tätä kohtaa.
Tänään kylvän Jumalan siemeniä teidän sydämiinne.
Haluan nähdä sen tuottavan hyvän käytöksen sadon.
Tätä varten olemme kaikki tulleet paikalle.
Siemen pitää kylvää rauhan sydämeen.
Myös kylväjän tulee olla rauhantekijä.
Paholainen pyrkii siihen, että me kaikki saapuisimme tänne sisäisen
turhautumisen vallassa.
Hän haluaa meidän tulevan tänne suutuksissamme
ja näyttelevän iloista naamaa.
Tällä tavoin ei synny hedelmää.
En voi esiintyä täällä teeskentelijänä.
Jeesus kuoli puolestani. Miksi teeskentelisin?
En tarkoita, ettei elämässäni joskus tapahtuisi asioita.
Mutta vakuutan teille, ettei minun enää tarvitse tapella mieheni
kanssa ennen kokouksia.
Tiukan paikan tullen pidän suuni kiinni.
Pyydän vaikka anteeksi, jos pitää.
Pidän rauhastani kiinni, vaikka mikä olisi.
Jos menetän rauhani, voin saarnata täällä mitä haluan,
mutta se ei juurru sydämiinne.
Jos sinä tulit tänne vihaisena, koska et löytänyt läheltä
parkkipaikkaa ja kadulla oli paraati, tai koska et saanut
mieleistäsi istumapaikkaa, et saa tästä opetuksesta mitään irti.
Saat vain puutuneen takamuksen.
Jos emme kulje hengessä, emmekä suostu tekemään töitä
rauhoittumisen eteen, reagoimme kaikkeen tuohtumalla.
Sielu, istuudu ja ole hiljaa.
Rauhoitu ja ala rukoilla. Pyydä apua Jumalalta.
Jos sinulla ei ole rauhaa, sinulla ei ole voimaa.
Meillä ei ole valtaa paholaisen yli, jos meillä ei ole rauhaa.
Kun aloitin palvelutyöni Daven kanssa, sain sanan Jumalalta,
ja Dave yhtyi siihen.
Herra sanoi, että jos pidämme kolme asiaa, hän siunaa työmme.
Meidän tulee olla rehellisiä, tehdä aina se, mitä olemme luvanneet,
emmekä saa koskaan käyttää väärin ihmisten rahoja.
Hän käski meitä tekemään asioita erinomaisesti.
Erinomaisuus ei tarkoita tuhlaavaisuutta.
Se tarkoittaa sitä, että teemme parhaamme sillä, mitä meillä on.
Kolmas asia oli pitää kiistat pois elämästämme.
Meidän tulee pitää kiistat avioliittomme ja perheemme
ulkopuolella ja opettaa lapsiamme elämään rauhassa.
Ongelmat pitää ratkaista ilman kiistoja.
Meillä on 600 työntekijää ja 10 toimistoa.
Välillä tuntuu, että kiistojen hallitseminen
on täysipäiväistä työtä.
Olen enimmäkseen joutunut työstämään omia ongelmiani.
Asenneongelmia, itsepäisyyttä, oikeassa olemisen tarvetta.
Riitelin asioista, joista ei edes tarvinnut riidellä.
Oikeassa oleminen on yliarvostettua.
Se hyvä tunne kestää vain muutaman minuutin.
Sitä luulee voittaneensa toisen ihmisen, mutta samalla häviää
taistelun hengellisessä maailmassa.
Autuaita ovat rauhantekijät, sillä heidät pitää Jumalan
lapsiksi kutsuttaman.
Siinä puhutaan rauhantekijöistä.
Rauhantekijänä oleminen ei tarkoita sitä, että suostuu ovimatoksi,
tai että alkaa teeskennellä kaiken olevan hyvin.
Tarkoitan sitä, ettei tyhmistä asioista kannata riidellä.
Kun lähdimme Daven kanssa rautakauppaan ja hän kääntyi
risteyksestä, kysyin heti, miksi hän kääntyi siihen suuntaan.
Hän sanoi ajavansa lyhyintä reittiä.
"Tuo reitti on nopeampi." "Eikä ole." "Onpas."
"Eikä ole." "Onpas!"
"Eikä ole!" "Onpas!"
Yhtäkkiä oli käynnissä hirveä riita siitä,
mihin suuntaan Daven olisi pitänyt kääntyä.
Tuohon aikaan opetin raamattupiireissä.
Jumalan piti kouluttaa minua, ennenkuin hän pystyi
ylentämään minut.
Minun piti oppia elämään rauhassa, koska muuten paholainen olisi
vain kävellyt ylitseni. Ilman rauhaa ei ole voimaa.
Olin tuohon aikaan niin ylpeä ja itsepäinen, että olisin kuollut,
jos Daven olisi pitänyt antaa olla oikeassa.
Riitelimme tosi tyhmistä asioista.
Kun ajattelen taaksepäin, on vaikea uskoa, kuinka tyhmä olin.
Tunteeko kukaan samoin?
Riitelimme siitä, ketä näyttelijöitä oli missäkin elokuvassa.
Dave luuli, että joka näyttelijä oli Henry Fonda.
"Hei tuossahan on Henry Fonda!"
"Ei tuo ole Henry Fonda." "Onpas." "Eipäs ole."
"Luulet tietäväsi kaiken." "Niin luulet sinäkin."
Kummankin piti nousta kuudelta töihin, mutta saatoimme odottaa
elokuvan lopputeksteihin asti nähdäksemme, kuka oli oikeassa.
Eräänä yönä Pyhä Henki muistutti minua siitä,
että ihmisiä kuolee ja joutuu helvettiin.
Onko sillä mitään väliä, jos Dave luulee jotain näyttelijää
Henry Fondaksi?
Onko sillä väliä, jos Dave haluaa valita pitemmän ajoreitin?
Kannattaako sen takia luopua rauhasta?
Et saata arvata, mistä luovut, kun yrität pitää pääsi.
Menetät rauhasi ja voimasi.
Sinun on muututtava, koska kannat Jumalan läsnäoloa,
ja olet hänen henkilökohtainen edustajansa,
etkä voi antaa paholaisen hallita sinua.
Sinun henkesi sinun sisimmässäsi yhtyy tähän sanomaan.
Kotiin tultuasi saattavat haasteet alkaa.
Olet saattanut totuttaa itsesi siihen, että jos talo ei ole
järjestyksessä sinun astuessasi ovesta, saat kohtauksen.
Viime yönä varmasti jo mietit hotellissasi, miten toimit,
jos lapset eivät ole tehneet tehtäviään kotiin palatessasi,
eikä miehesi ole tehnyt kotitöitä.
Emmekö ajattelekin näin?
Olet maksanut konferenssista ja lastenvahdeista ja haluat palata
kotiin uutena ihmisenä.
Kokouksissa laulat laulua "Annan kaikkeni..."
Ylistys vie sinut aivan taivaallisiin sfääreihin.
Rukoilet, että Jumala muuttaa sinut kokonaan.
"Joyce opettaa rauhasta. Aamen!"
Sitten saavut kotiin.
"Mikä teitä ihmisiä riivaa? Enkö käskenyt teitä siivoamaan?"
Olkaa rehellisiä. Kuinka moni on juuri mutissut itsekseen,
että talon on parasta olla järjestyksessä?
Puhun aina tästä samasta asiasta, koska en halua teidän tekevän näin.
Miksi palaisitte kotiin ja antaisitte läheistenne luulla,
että täällä on puhuttu hölynpölyä?
Täällä te hypitte ilmaan ja päätätte vastustaa paholaista.
Ja sitten pysyt samana.
Tämän takia oikea elämä on minusta niin tärkeää.
On toki tärkeää käydä kokouksissakin.
Mutta emme voi käydä kirkossa ja käyttäytyä huonosti kotona.
Meidän täytyy harjoitella sunnuntain saarnaa
koko seuraavan viikon ajan.
Jos Raamattu toimii vain sunnuntaiaamuisin, lopetan työni.
En tarkoita, ettet voisi tarkistaa, mitä kotona tapahtuu.
Asiaa ei kuitenkaan auta se, että astut sisään raivon vallassa.
Kun avaat oven, tunnet polviesi alkavan vapista ja suuttumuksen
alkavan vallata koko kehosi.
Silloin sinun on hillittävä itsesi.
Sulje ovi ja aja korttelin ympäri. Rukoile, että Jumala auttaa sinua.
Pyydä häntä todella apuun.
Käske sieluasi istuutumaan.
Hengitä syvään.
Hillitse itsesi. Pidä kiinni rauhastasi.
Kun olet rauhoittunut, voit mennä kotiin.
Meidän on kannettava vastuumme levollisuutemme säilyttämisestä.
Vielä yksi asia.
Kasvoin siis kodissa, jossa ei ollut rauhaa.
En tiennyt, mitä rauha oli. Siksi pitkästyin, kun sain kokea rauhaa.
Yksi asia aviomiehessäni teki minuun syvän vaikutuksen.
Kiitos Herralle, että hän antoi uudestisyntyneen, hengessä
kulkevan miehen rakastua minuun.
Se oli todellakin Jumalan ihme.
Kävimme treffeillä vain viisi kertaa ennen häitämme.
Dave tiesi heti, että olen hänen tuleva vaimonsa.
Hän oli tehnyt sen virheen, että rukoili vaimokseen
naista, joka tarvitsee apua.
Kun tapasimme ensimmäisen kerran, olin pesemässä äitini autoa
piukoissa sortseissa.
Dave pysäytti autonsa ja alkoi flirttailla. Hän pyysi minua
pesemään hänenkin autonsa.
Käskin hänen pestä itse omat autonsa.
Siinä hetkessä Dave tajusi hengessään,
että tuossa on hänen vaimonsa.
Dave tykkää haasteista, vaikka hiljainen mies onkin.
Ethän olet katunut, rakas?
Silti, mikä teki minuun suurimman vaikutuksen, oli Daven rauha.
Se synnytti minussa halun muuttua.
Hänellä oli iloa.
En voinut ryöstää sitä, vaikka kuinka yritin.
Hän pysyi levollisena, vaikka käyttäydyin kuinka huonosti.
Poikamme David muistaa yhä, kuinka minulla oli tapana nuhdella häntä.
Viivyin pitkän aikaa hänen huoneessaan nalkuttamassa.
Sitten hain kahvia ja tulin jatkamaan.
David makoili sängyllään ja pyöritteli silmiään.
"Älä mulkoile minua noin!"
Tyttärelläni oli tapana jättää tavaroitaan lojumaan ympäriinsä.
Kerroin hänelle, kuinka minun talossani oli elettävä.
Jos poikamme käyttäytyi huonosti, Dave taas usein meni hänen
huoneeseensa Raamattu kainalossaan.
"David, näin Raamattu sanoo siitä, mitä olet tehnyt."
"Et saa mennä ulos viikkoon. Rakastan sinua."
Minulla on tapana sanoa näin:
Anna tunteittesi viiletä, ja sitten vasta päätä.
Tunteisiin perustuvat päätökset johtavat vaikeuksiin.
Minun tunteeni saattavat heilua laidasta laitaan, joten minun
on rauhoituttava ennen tärkeiden päätösten tekemistä.
Haluamme tarjota sinulle neljä tuntia opetusta CD:llä ja DVD:llä.
CD on nimeltään "Älä huoli, Jumalalla on kaikki hallinnassa."
DVD on nimeltään "Vapaus huolista ja ahdistuksesta".
Voit nauttia näistä opetuksista. Sinäkin voit oppia hallitsemaan
tunteitasi niin, etteivät ne hallitse sinua.
Muistan, kun mieheni oli eräänä yönä myöhään töissä.
Aloin kuvitella kaikenlaista.
Oliko hän joutunut onnettomuuteen? Pettikö hän minua?
Mieleni täyttyi huolista.
Kuinka paljon aikaa käytät huolehtimiseen?
Opetuskokonaisuutemme rohkaisee sinua selviämään epävarmuuden
ja pelon keskellä.
Voit tilata opetuskokokonaisuutemme sivustolta www.joycemeyer.org.
Luvassa huomenna:
Huolehtiminen tapahtuu kyllä nykyhetkessä,
mutta koskee aina joko eilistä tai huomista.
Meidän on luotettava Jumalaan ja elettävä päivä kerrallaan.
Olet meille tärkeämpi kuin arvaatkaan.
Arvostamme sinua ja kiitämme tukijoitamme.
Yhdessä me ruokimme nälkäisiä, vaatetamme köyhiä ja levitämme
evankeliumia eri kansoille.
Internet-sivustollamme osoitteessa www.joycemeyer.org voit lähettää
meille rukouspyyntöjä, lukea Joycen kokousaikataulusta
ja ryhtyä tukijaksemme.
Suomennos: Hanna Tischer